تورکیه جمهوریتی تشقی ایش لر وزیری مولود چاووش اوغلی, افغانستان نینگ سابق جمهوررئیس اورینباسری مارشال عبدالرشید دوستم بیلن اوچره شدی.
تورکیه تشقی ایش لر وزیرلیگی ده بولیب اوتگن اوچره شووده تورکیه نینگ افغانستان ده تینچلیک نینگ اورنه تیلیشی بوییچه رولی توغریسیده بحث ایتیلدی.
چاووش اوغلی, تورکیه نینگ افغانستانلیک لر اورته سیده گی تینچلیک مذاکره لری نی قوللب- قوتلیاتگن لیگی نی بیلدیردی.
چاووش اوغلی, اوشبو مذاکره لرنینگ بیرینچی دوری نینگ دوحه ده بولیب اوته دیگن لیگی نی بیلدیررایکن, کیینگی دور مذاکره لر اوچون تورکیه نینگ میزبانلیککه تیار ایکن لیگی نی معلوم قیلدی.
چاووش اوغلی, تویتر آرقه لی بیرگن بیاناتیده, "افغانستان نینگ سابق جمهوررئیس بیرینچی اورینباسری مارشال عبدالرشید دوستم بیلن فایده لی بیر اوچره شوو اوتکزدیک.  افغانستان ده تینچلیک نینگ اورنه تیلیشی بوییچه پروسه ده افغانستانلیک قرداش لری میز نینگ یانیده بوله میز" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
